সুদীপ
সুদীপ সঞ্জীব, সুদীপ বা কিচ্চা সুদীপ নামেই অধিক পরিচিত, একজন ভারতীয় চলচ্চিত্র অভিনেতা, পরিচালক, প্রযোজক, চিত্রনাট্যকার এবং টেলিভিশন উপস্থাপক, যিনি প্রাথমিকভাবে কন্নড় সিনেমা কাজ করে থাকেন, মাঝেমধ্যে তেলুগু, হিন্দি এবং তামিল চলচ্চিত্রেও অভিনয় করে থাকেন। সুদীপ কন্নড় চলচ্চিত্র স্পার্শ (২০০০), হুচ্চা (২০০১), নান্দী (২০০২), কিচ্চা (২০০৩), স্বাথী মুথু (২০০৪), মাই অটোগ্রাফ (২০০৬), মুসানজেমাতু (২০০৮), ভীরা মাদাকারী (২০০৯), জাস্ট মাথ মাথাল্লি (২০১০), ক্যাম্প গৌড়া (২০১১) এবং তেলুগু-তামিল দ্বিভাষিক চলচ্চিত্র এগা (২০১২)তে অভিনয়ের জন্য পরিচিত। তিনি ধারাবাহিকভাবে টানা ৩ বার সেরা ফিল্মফেয়ার শ্রেষ্ঠ অভিনেতা পুরস্কার – কন্নড় জিতেছেন - তার চলচ্চিত্র "হুঁচা", "নন্দী" এবং "সোথী মুথু" এর জন্য। ২০১৩ সাল থেকে, তিনি টেলিভিশন রিয়ালিটি শো 'বিগ বস কন্নড়' উপস্থাপনা করছেন।